stanford-oval/wikipedia huggingface dataset:
Ukrainan historian tutkimuslaitos

Ukrainan historian tutkimuslaitoksen toimitalo Kiovassa syyskuussa 2013.
Ukrainan historian tutkimuslaitos, virallisesti Ukrainan kansallisen tiedeakatemian Ukrainan historian tutkimuslaitos (ukr. Інститут історії України Національної академії наук України, Instytut istoriji Ukrajiny Natsionalnoji akademiji nauk Ukrajiny), on vuonna 1936 perustettu tieteellinen tutkimuslaitos. Sen alkuperäinen nimi oli Ukrainan neuvostotasavallan tiedeakatemian historian tutkimuslaitos. Se muodostettiin yhdistämällä Ukrainan tiedeakatemian (VUAN) ja Ukrainan marxismi-leninismin tutkimuslaitoksen (UIML) lakkautettuja tutkimuslaitoksia. Se sai 1990 uuden nimen Ukrainan historian tutkimuslaitos, ja vuonna 1994, kun tiedeakatemia sai nimen Ukrainan kansallinen tiedeakatemia, se sai nykyisen nimensä. Sekä nykyinen tutkimuslaitos että sen edeltäjät ovat olleet hyvin keskeisiä Ukrainan historian tutkimuksessa.
Ukrainan itsenäistyttyä sen toimintaa ei enää ole rajoittanut neuvostoideologia. Johtajaksi tuli 1993 Valeri Smoli. Sen jälkeen tutkimuslaitoksen tutkimusaiheita ovat olleet Kiovan Rus ja keskiaika, Ukrainan varhaismoderni yhteiskuntahistoria ja kulttuurihistoria, kasakkahetmanaatti ja sen poliittinen perintö, Ukrainan vallankumous, 1917–1921, neuvostoajan alkuvaiheet, Holodomor, Ukrainan älymystön historia ja toisinajattelijaliike ja Ukraina toisen maailmansodan aikana.
Tutkimuslaitos julkaisi vuosina 1998–2000 Ukrainan historiaa käsittelevän 15-osaisen teoksen Ukrajina kriz viky. Se on julkaissut myös eri aiheita käsitteleviä monografioita ja asiakirjakokoelmia etenkin Ukrainan 1900-luvun historiasta. Tutkimuslaitos koostuu nykyisin yhdestätoista osastosta. Sen tärkein julkaisu on kaksi kertaa kuussa ilmestyvä Ukrajinskyi istorytšnyi žurnal. Sillä on lisäksi muita aikakausijulkaisuja ja julkaisusarjoja.
Aiheesta muualla

Virallinen sivusto
428 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Lesbos-saaren suurin kaupunki Mytilene kapinoi Ateenaa vastaan.
Syntyneitä

Arkhytas, kreikkalainen filosofi, matemaatikko, tähtitieteilijä, valtiomies, sotastrategi ja armeijan komentaja.
11. hikō sentai

| 11>  hikō sentai |
| --- | --- |
 Armeijan tyypin 97 hävittäjiä
Toiminnassa:  kesäkuu 1932-toukokuu 1944
Valtio:   Japani
Rooli:  hävittäjätoiminta
11. hikō sentai (jap. 第十一飛行戦隊) oli keisarillisen Japanin armeijan ilmavoimien hävittäjäyhtymä (rykmentti), joka perustettiin kesäkuussa 1932 nimellä 11. hikō daitai. Siinä oli perustettaessa neljä hävittäjälaivuetta (chutai). Se nimettiin joulukuussa 1935 11. hikō rentaiksi ja elokuussa 1938 viimein 11. hikō sentaiksi.
Laivueen 4. laivue (chutai) siirrettiin 1. syyskuuta 1939 1. hikō sentain 3. laivueeksi. Sentai jaettiin toukokuussa 1944 hikōtaiksi (lentävä osa) ja seibitaiksi (tukeva osa).
Kalusto

Yhtymän kalustona olivat:
Armeijan tyypin 92 hävittäjä joulukuu 1937 – kesäkuu 1942
Nakajima Ki-27 joulukuu 1937 – kesäkuu 1942
Nakajima Ki-43-I elokuu 1942 – kesäkuu 1943
Nakajima Ki-43-II heinäkuu 1943 – helmikuu 1944
Nakajima Ki-84 Hayate maaliskuu 1944 – sodan loppuun
Komentajat

Yhtymän komentajina olivat:
eversti Kenjiro Nagasawa kesäkuu 1932 – maaliskuu 1934
eversti Takara Fujita maaliskuu 1934 – maaliskuu 1936
eversti Koreyoshi Kato maaliskuu 1936 – maaliskuu 1938
eversti Yujiro Noguchi maaliskuu 1938 – syyskuu 1939
majuri Tadashi Okabe syyskuu 1939 – maaliskuu 1942 (kuollut)
majuri Katsuji Sugiura maaliskuu 1942 – helmikuu 1943 (kuollut)
majuri Seijiro Morishita helmikuu 1943 – elokuu 1944
majuri Yoshihiro Kanaya elokuu – lokakuu 1944 (kuollut)
majuri Yuji Mizoguchi lokakuu 1944 – sodan loppuun
Aiheesta muualla

Kuvia tai muita tiedostoja aiheesta 11. hikō sentai Wikimedia Commonsissa
Urd

| Urd |
| --- | --- |
 Lehden ensimmäinen numero vuodelta 1897.
Lehtityyppi:  aikakauslehti
Perustettu:  1897
Lakkautettu:  1958
Kotimaa:  Norja
Kieli:  norja
Urd oli vuosina 1897–1958 ilmestynyt norjalainen naisille suunnattu viikkolehti. Sen perustivat Anna ja Cecilie Bøe. Lehti oli aatemaailmaltaan kristillinen ja tarjosi yleissivistäviä artikkeleita taiteesta, kulttuurista sekä politiikasta.
Urcuit

Urcuitin kunnantalo
Urcuit on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 796 asukasta vuoden 1999 väestönlaskennassa. Urcuitin pinta-ala on 14 neliökilometriä.
Tuonenmarjat

| Tuonenmarjat |
| --- | --- |
 Italiantuonenmarja (Osyris alba)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Santalales
Heimo::  Santelikasvit Santalaceae
Suku::  Tuonenmarjat Osyris  L.
Katso myös
   Tuonenmarjat Wikispeciesissä   Tuonenmarjat Commonsissa 
Infobox OKNimi-testi OK: 
Tuonenmarjat (Osyris) on santelipuukasvien (Santalaceae) heimoon kuuluva pieni kasvisuku. Sukuun kuuluu 3–8 lajia.
Lajeja

Osyris alba – italiantuonenmarja
Osyris lanceolata, syn. O. quadripartita – marokontuonenmarja
Osyris speciosa
Aiheesta muualla

Suomen Lajitietokeskus: Tuonenmarjat – Osyris
Finto: Kassu – Kasvien suomenkieliset nimet: Osyris
Ulla Tiililä

Ulla Marika Elisabeth Tiililä (s. 7. heinäkuuta 1963 Helsinki) on suomalainen kielitieteilijä. Hän on työskennellyt vuodesta 2005 Kotimaisten kielten keskuksen erityisasiantuntijana ja tutkijana.
Tiililä on valmistunut filosofian kandidaatiksi 1993 ja väitellyt vuonna 2007 Helsingin yliopistosta filosofian tohtoriksi suomen kielen alalta tutkimuksella Tekstit viraston työssä: tutkimus etuuspäätösten kielestä ja konteksteista. Hän on ollut Helsingin yliopiston dosentti vuodesta 2014.
Tiililä on tutkinut virkakieltä ja työskennellyt sen kohentamiseksi. Hän on myös perehtynyt forensiseen kielentutkimukseen ja toiminut asiantuntijana rikosten selvittämisessä.
Palkinnot ja tunnustukset

Kotikielen Seuran E. A. Saarimaan rahaston lautakunnan stipendi kielenhuoltoa käsittelevistä artikkeleista 1994.
August Ahlqvistin, Yrjö Wichmannin, Kai Donnerin ja Artturi Kanniston rahastojen väitöskirjapalkinto 2008.
Afinlandia-palkinto parhaasta soveltavan kielitieteen alueen väitöskirjatyöstä vuosilta 2004–2007. Palkinnon myöntää Suomen soveltavan kielitieteen yhdistys.
Tymektomia

Tymektomia on leikkaus, jolla poistetaan kateenkorva. Tavallisesti toimenpide vähentää huomattavasti myasthenia gravis -nimisestä autoimmuunisairaudesta kärsivien oireita. Tymektomioita on toteutettu myasthenia graviksen hoidossa 1940-luvulta lähtien.
Ukrainan naisten jalkapallomaajoukkue

Ukrainan naisten jalkapallomaajoukkue edustaa Ukrainaa naisten jalkapallon kansainvälisissä otteluissa.
Ukraina selviytyi ensimmäistä kertaa arvoturnaukseen, kun se voitti Slovenian vuoden 2009 Euroopan-mestaruuskilpailujen jatkokarsinnassa lokakuussa 2008. Lopputurnauksessa se hävisi Alankomaille maalein 0–2 ja Tanskalle maalein 1–2 sekä voitti Suomen maalein 1–0 eikä selviytynyt alkulohkostaan jatkoon.
Maajoukkuetta valmentaa Anatoli Kutsev.
Arvokisat > Maailmanmestaruuskilpailut

1995 – Ei selviytynyt karsinnoista
1999 – Ei selviytynyt karsinnoista
2003 – Ei selviytynyt karsinnoista
2007 – Ei selviytynyt karsinnoista
2011 – Ei selviytynyt karsinnoista
2015 – Ei selviytynyt karsinnoista
2019 – Ei selviytynyt karsinnoista
Arvokisat > Euroopan-mestaruuskilpailut

1995 – Ei selviytynyt karsinnoista
1997 – Ei selviytynyt karsinnoista
2001 – Ei selviytynyt karsinnoista
2005 – Ei selviytynyt karsinnoista
2009 – Alkulohko
2013 – Ei selviytynyt karsinnoista
Urbukse järv

| Urbukse järv |
| --- | --- |
 Urbukse järv kesäkuussa 2010
Valtiot:  Viro
Maakunnat:  Harjumaa
Kunnat:  Anijan kunta
Koordinaatit:  59°16′10″N, 25°38′31″E
Vesistöalue ja valuma-alueen tietoja
Päävesistöalue:  Jägala jõen valuma-alue
Valuma-alue:  Jäni jõen valuma-alue
Tulo-oja:  ei tulo-ojaa
Laskuoja:  ei laskuojaa
Mittaustietoja
Pituus:  310 m 
Leveys:  260 m 
Rantaviiva:  0,917 km 
Pinta-ala:  0,048 km² 
Keskisyvyys:  5,3 m
Suurin syvyys:  8,5 m 
 fiUrbukse järv 
Urbukse järv, myös Urbuse järv on Virossa Harjumaalla Anijan kunnassa sijaitseva eutrofinen järvi.
Urbukse-järvi sijaitsee Tallinnasta noin 60 km:n päässä Koillis-Viron humusravinteisten järvien alueella. Se on järvi Nelijärven selänneketjujen juurella noin 10 metrin syvyydessä jääkauden aiheuttamassa painanteessa, jonka vettä salpaa Aegviidu-Jäneda harjujakson e. oosistikuselvennä moreeniharju. Järven itäpuolella selänne haarautuu neljään suuntaan muodostaessa Nelijärven vuorisolmun. Urbukse järveä vastapäätä sijaitsee Purgatsi järv ja kapea harjakattoinen selänne erottaa sen Sisalikujärvestä. Urbukse on sijainniltaan Nelijärven järvien keskimmäinen ja kooltaan suurin, noin 4,6 tai 4,8 hehtaaria. Suurin syvyys on noin 8,5 tai 8,7 metriä, joidenkin tietojen mukaan mutaa mukaan lukien jopa 10 metriä ja keskimääräinen syvyys 5,3 metriä. Syvin kohta on hieman järven keskiosasta pohjoiseen, mutta myös keskiosan eteläpuolinen alue on syvä. Vedenpintaa on 10 km²:n verran, vesimassa ei lämpötilakerrostu, on kloridiköyhä, kirkas ja pehmeä.
Urbukse-järvi on umpijärvi, joka sademäärän lisäksi saa vettä yksittäisistä lähteistä. Järven rantaviiva on enimmäkseen hiekkaista, mutta syvemmällä pohjassa on merkittävä määrä humushappoja eli ruskeaa sapropelia, jonka päällä on levien muodostamaa vihreää mutaa. Järveä ympäröi sekä seka- että havumetsä, jossa mäntyjen, kuusien ja koivujen lisäksi kasvaa pähkinäpensaita ja nuoria tammia. Järven pohjoisrannalle Uue- ja Vana-Urbukse-maatiloille on muodostunut asutusta.
Vesikasvillisuus vie järven tilavuudesta lähes neljänneksen ja eri lajia on 10. Runsaasti esiintyy rannoilla raatteita, kurjenjalkaa ja pullosaraa, vedenpinnalla pieniä lumpeita ja uivaa vidatia ja pohjassa näkinsammaleita. Järvestä on löydetty pieni määrä harvinaisia kasveja, mm. nuotto- että tummalahnanruohoa. Toisinaan järvessä esiintyy erittäin voimakasta sinilevien kukintaa, josta ensimmäinen maininta on elokuun lopulta 1936. Järven kasvillisuus on muuttunut ja läpinäkyvyys on vähentynyt.
Urbukse on edelleen Nelijärven järvistön paras kalastusjärvi, jossa enimmäkseen on ahventa ja 1800-luvulla tuotua lahnaa, samoin on runsaasti haukea, suutaria, särkeä, ruutanaa ja sorvaa.
Urbukse järv
Nelijärven selänteet ja järvet kuuluvat valtion luonnonsuojeluun alkaen v. 1957. Paikkakunta on 26. lokakuuta 1971 lähtien ollut Kõrvemaan kansalliseen maisemansuojeluun kuuluvaa aluetta, josta v. 1999. tuli Kõrvemaa luonnon- ja maisemansuojelualue.
Zimbabwelainen musiikki

Zimbabwelainen musiikki käsittää sekä perinteistä että populaarimusiikkia. Kummassakin tärkein soitin on mbira, joka tunnetaan Zimbabwen ulkopuolella paremmin nimellä thumb piano eli sormipiano. Zimbabwelainen populaarimusiikki on saanut hieman suosiota myös valtion ulkopuolella.
Mbira

Zimbabwelainen ksylofoni mbira, jota usein kutsutaan sormipianoksi, on olennainen osa zimbabwelaista musiikkia. Vaikka soitin oli 1900-luvun alussa vaipua unohduksiin, se tuli uudelleen zimbabwelaisen musiikin tärkeimmäksi soittimeksi 1960-1970-luvuilla. Tunnetuimpia mbiransoittajia ovat muun muassa Dumisani Maraire, Ephat Mujuru, Forward Kwenda, Stella Chiweshe ja Tute Chigamba.
Sungura

Sungura on eräs paikallinen populaarimusiikin tyyli. Se syntyi Zimbabwessa 1980-luvulla. Tunnetuin sungura-artisti on James Chimombe.
Chimurenga

Chimurenga on Zimbabwen ulkopuolella tunnetuinta zimbabwelaista musiikkia. Tunnetuin chimurenga-artisti lienee Thomas Mapfumo. Vaikka hän aloitti uransa 1960-luvulla esittämällä covereita suosituista länsimaisista hiteistä, 1970-luvulla hän alkoi esittää vahvasti zimbabwelaisvaikutteista musiikkia ja laulaa shonan kielellä. Thomas Mapfumon tunnetuin seuraaja on Oliver "Tuku" Mtukudzi.
Jit

Jit on populaarimusiikkia, jossa sähkökitaralla on merkittävä osa. Mainitsemisen arvoisia yhtyeitä ovat muun muassa New Black Eagles, Four Brothers ja Bhundu Boys. Näistä erityisen suosittu on Bhundu Boys. Yhtye on saavuttanut paljon suosiota myös kotimaansa ulkopuolella ja on päässyt työskentelemään myös eräiden länsimaalaisten muusikkojen kanssa.
Rumba

Afrikkalaisen rumba-musiikin keskus on Kongo-Kinshasa, mutta myös Zimbabwesta tulee lukuisia arvostettuja rumba-artisteja, kuten Simon Chimbetu ja Leonard Karikoga Zhakata.
Gospel

Zimbabwelaisen gospel-musiikin suurin tähti on Jonathan Wutawunashe. Aluksi zimbabwelainen gospel ei ollut kovin tunnettua, mutta sen suosio on kasvussa.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa zimbabwelaisesta musiikista (Arkistoitu – Internet Archive)
Adidas Superstar

Musta-valkoiset Adidas Superstar -kengät
Superstar on Adidaksen valmistama kenkä, joka julkaistiin ensimmäisen kerran vuonna 1969. Kenkämalli oli alun perin matalavartinen versio Adidaksen koripallokenkämallista, mutta mallista tulikin merkittävä vaikuttaja nykyisen sneakerkulttuurin synnyssä.
Historia

Adidas Superstar oli ensimmäinen matalavartinen koripalloon suunniteltu kenkä, jossa oli nahasta valmistettu päällinen ja kuminen kärki. NCAA:n ja NBA:n ammattilaiskoripalloilijat kiinnostuivat uudesta muotoilusta ja muutaminen vuosien tuotannon jälkeen kenkämalli oli käytössä yli 75%:lla NBA:n koripallopelaajista, joista yksi oli Kareem Abdul-Jabbar.
Vuonna 1983 yhtye Run-DMC tuli tunnetuksi lavapukeutumisestaan, jonka yhtenä osana olivat Adidas Superstar -kengät, joista he olivat poistaneet nauhat ja vetäneet iltin kengän päälle.  Yhtyeen konserteissa kävi kymmeniä tuhansia katsojia, joka nosti Superstar-kengän myyntiä Yhdysvalloissa. Vuonna 1986 yhtye julkaisi kappaleen "My Adidas", joka kunnioitti Superstar-tenniskenkää.  Muutamia vuosia myöhemmin Adidas ja Run-DMC allekirjoittivat mainossopimuksen, joka oli ensimmäinen suuryrityksen ja artistin välinen yhteistyösopimus. Yhteistyön tuloksena syntyi myöhemmin myös Adidas Run-DMC -vaatemallisto.
Superstar-kengästä tuli osa nuorisokulttuuria ja kenkää käytettiin yhä enemmän vapaa-ajan jalkineena, kuin urheilukenkänä. Superstar-kengistä tuli Converse Chuck Taylor All-Stars -kenkien tavoin katukenkiä, joita hip-hopin harrastajat käyttivät. 1980-luvun alussa breakdance-harrastajat lisäsivät kenkiinsä erittäin paksut nauhat, jotka tavallisesti olivat saman väriset, kuin kengän sivussa olleet kolme raitaa.
Nykyisinmilloin? Superstars-kengät ovat osa Adidas Originals -mallistoa, joka on Adidaksen urheilulliseen katumuotiin keskittynyt tuotelinja.
35. vuosipäivä

Vuonna 2005 Adidas juhli Superstarin 35. vuosipäivää valmistamalla malliston yhdessä musiikin, muodin ja taiteen merkittävien henkilöiden kanssa.
Mallisto sisälsi 35 eri mallia, 5 eri sarjasta.
Aiheesta muualla

Kuvia tai muita tiedostoja aiheesta Adidas Superstar Wikimedia Commonsissa
35-vuotis juhlamallisto.
Uuno Mikael Heinonen

Uuno Mikael (Uti) Heinonen (2. lokakuuta 1905 Taivassalo – 21. marraskuuta 1993 Turku) oli yrittäjä ja yritysjohtaja, joka sai ensimmäisenä Suomessa liikenneneuvoksen arvon, vuonna 1960.
Heinosen vanhemmat olivat maanviljelijä Viktor Esaias Heinonen ja Amanda Serafia Penttilä ja puoliso vuodesta 1941 Kerttu Helena Revola. Autoilijaksi hän alkoi toimittuaan vuodesta 1927 palkattuna vuokra-auton kuljettajana Turussa, mutta hankki jo seuraavana vuonna linja-auton ja sai 1931 linjaliikenneluvan. Seuraavana vuonna hän perusti kumppanien kanssa Turun Seudun Matka-Autot -yhtiön, jolla oli toimintansa aloittaessaan kuusi linja-autoa. Yhtiö laajeni Turusta ja lähiseuduilta kuten Paraisilta liikennöimään muuallakin Varsinais-Suomessa. Talvisodan aikana Heinonen toimi puolustusvoimien auto-osaston johtajana Turussa, jatkosodan aikana suojeluskunnan liikennetoimistossa ja Turun Moottoriajoneuvotoimiston tarkastajana. Sotien aikana ja jälkeen Matka-Autot -nimen ottanut yhtiö laajensi edelleen toimintaansa autokorjaamoon ja autokorituotantoon, vuonna 1946 se tuli kokonaan Heinosen ja hänen perheensä omistukseen. Myöhemmin yhtiö ryhtyi myös myymään henkilö-, kuorma- ja linja-autoja ja niiden varaosia, mitä varten perustettiin uusia yrityksiä. Myös Heinosen työtä vuodesta 1972 jatkaneesta pojasta Risto Heinosesta tuli liikenneneuvos, toisesta pojasta Eero Heinosesta puolestaan pianotaiteilija.
Uuno Nurmi

Uuno Nurmi voi tarkoittaa seuraavia:
Uuno Nurmi (kuvanveistäjä) (1917–1996), suomalainen kuvanveistäjä
Uuno Nurmi (professori) (1911–1985), suomalainen yliopettaja, oppikirjojen tekijä ja professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uuno Nurmi”, voi hakea sivunnimihaulla, laajalla sivunnimihaulla tai tekstihaulla.
42:nen katu

| 42:nen katu> 42nd Street |
| --- | --- |

Ohjaaja:  Lloyd Bacon musiikkinumerot: Busby Berkeley
Käsikirjoittaja:  Rian James James Seymour romaani: Bradford Ropes
Tuottaja:  Darryl F. Zanuck Hal B. Wallis
Säveltäjä:  musiikki: Harry Warren sanat: Al Dubin musiikin johto: Leo F. Forbstein
Kuvaaja:  Sol Polito
Leikkaaja:  Thomas Pratt Franke Ware
Tuotantosuunnittelija:  Jack Okey
Pukusuunnittelija:  Orry-Kelly
Lavastaja:  Jack Okey
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix Fandango at Home (käännä suomeksi)
Ensi-ilta:  2. helmikuuta 1933 Suomi: 10. syyskuuta 1933
Kesto:  89 min.
Alkuperäiskieli:  englanti
Budjetti:  439 000 dollaria (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
42:nen katu (televisiossa myös nimellä 42. katu, 42nd Street) on Lloyd Baconin ohjaama yhdysvaltalainen musikaalielokuvan klassikko vuodelta 1933. Se muistetaan ennen muuta koreografi Busby Berkeleyn ohjaamista musiikkinumeroista, jotka mullistivat koko musikaalielokuvan lajityypin. Elokuvassa seurataan näytelmän harjoituksia aina ensi-iltaan asti.
Vuonna 1933 musikaalielokuva ei ollut enää suosittu lajityyppi, sillä studioilla oli yhä suuria ongelmia jälkiäänityksen kanssa, jota oli ensimmäistä kertaa käytetty 1929. Koreografi Berkeley ja kuvaaja Polito veivät kehitystä eteenpäin vapauttamalla kameran staattisesta asemastaan studion lattialla. Numeroita kuvataan perinteisestä tyylistä poiketen myös ylhäältä, sivulta ja ylipäätään kaikista mahdollisista kuvakulmista.
Elokuva menestyi erinomaisesti ja 1930-luvun aikana Warner Bros. ja Berkeley tuottivat lukuisia musikaalielokuvan merkkiteoksia.
Rooleissa

| 0 | 1 | 2 |
| --- | --- | --- |
|  Warner Baxter  | … |  Julian Marsh, ohjaaja   |
|  Bebe Daniels  | … |  Dorothy ("Dottie") Brock, tähti   |
|  George Brent  | … |  Pat Denning, Dorothyn vanhan vaudeville-kumppani   |
|  Ruby Keeler  | … |  Peggy Sawyer, uusi tulokas   |
|  Guy Kibbee  | … |  Abner Dillon, rahoittaja   |
|  Una Merkel  | … |  Lorrain Fleming, kuorotyttö   |
|  Ginger Rogers  | … |  Ann ("Anytime Annie") Lowell, kuorotyttö   |
|  Ned Sparks  | … |  apulaistuottaja Barry   |
|  Dick Powell  | … |  Billy Lawler, nuori miespääosan esittäjä   |
|  Allen Jenkins  | … |  Mac Elroy, näyttämömestari   |
|  Edward J. Nugent  | … |  Terry, kuoropoika   |
|  Robert McWade  | … |  apulaistuottaja Jones   |
|  George E. Stone  | … |  Andy Lee, koreografi   |
Lisäksi nimettöminä esiintyvät muun muassa Guy Kibbeen veli, Ruby Keelerin kaksi sisarta sekä Al Dubin ja Harry Warren, elokuvan laulujen tekijät.
Rooleissa > Palkinnot

Oscar-ehdokkuudet:
elokuva – Warner Bros. ja Darryl F. Zanuck
äänitys – Nathan Levinson
Aiheesta muualla

42:nen katu Internet Movie Databasessa (englanniksi)
42:nen katu Elonet.
42:nen katu AllMoviessa. (englanniksi)
Tutti Frutti (vuoden 1992 albumi)

| Tutti Frutti Tutti Frutti |
| --- | --- | --- |

Albumin CD-painoksen kansikuva.
Studioalbumin tiedot
 Julkaistu: 1992
 Formaatti: CD, LP, C-kasetti
 Tyylilaji: italodisko, syntikkapop, disko
 Levy-yhtiö: Finnlevy
Tutti Frutti on 1990-luvun alussa toimineen suomalaisen musiikkiprojektin ja showryhmän Tutti Frutin vuonna 1992 julkaistu ensimmäinen ja ainoaksi jäänyt albumi. Albumi sisältää pari käännöskappaletta, ja lisäksi itse sävellettyä ja sanoitettuja kappaleita, joiden takana oli muun muassa muusikko Turkka Mali salanimellä Jarna Leinonen.
Kappaleet ovat sanoituksiltaan alatyylistä pop-, iskelmä- ja elektronista musiikkia. Albumilla esiintyvien laulajien nimiä ei mainita albumin kansipaperissa.
Albumi julkaistiin LP:nä, CD-levynä ja C-kasettina. Albumin kappaleista "Sexii sexii", "Paljasta pintaa" ja "Tahdon antaa" julkaistiin myös singlenä.
Kappaleet

Ei mikään ikuista oo – 3.02 (alkup. It's Not The Same Anymore)
Paljasta pintaa – 3.25
Sieltä sun tätä – 3.43 (alkup. Fata Morgana)
Tytöt ja pojat – 3.04
Tuu bailaa – 2.52
Sexii sexii – 3.45
Toimintaa – 3.42
Vapaiden valtakunta – 3.33
Tahdon antaa – 3.16
Rakas rakas – 4.35
42 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Tapahtumia

lokakuu – Filippoin taistelut. Marcus Antonius ja Octavianus vastaan Brutus ja Cassius
Syntyneitä

16. marraskuuta – Tiberius, Rooman keisari
Marcus Claudius Marcellus (Augustuksen siskonpoika)
Kuolleita

Gaius Cassius Longinus – roomalainen senaattori ja yksi Julius Caesarin salamurhaajista
Marcus Brutus – roomalainen senaattori ja yksi Julius Caesarin salamurhaajista
Gaius Antonius – roomalainen poliitikko ja sotilas, Marcus Antoniuksen veli